CELEX: 32020D0676
Language: da
Date: 2020-05-18 00:00:00
Title: Kommissionens gennemførelsesafgørelse (EU) 2020/676 af 18. maj 2020 om fritagelser for den udvidede antidumpingtold på visse dele til cykler med oprindelse i Folkerepublikken Kina i henhold til forordning (EF) nr. 88/97 (meddelt under nummer C(2020) 3137)

20.5.2020   
               
               
                  DA
               
               
                  Den Europæiske Unions Tidende
               
               
                  L 158/7
               
            
         KOMMISSIONENS GENNEMFØRELSESAFGØRELSE (EU) 2020/676
         af 18. maj 2020
         om fritagelser for den udvidede antidumpingtold på visse dele til cykler med oprindelse i Folkerepublikken Kina i henhold til forordning (EF) nr. 88/97
         
            
               (meddelt under nummer C(2020) 3137)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 13, stk. 4,
         under henvisning til Rådets forordning (EF) nr. 71/97 af 10. januar 1997 om udvidelse af den endelige antidumpingtold på importen af cykler med oprindelse i Den Kinesiske Folkerepublik, som indførtes ved forordning (EØF) nr. 2474/93, til også at omfatte visse dele til cykler fra Den Kinesiske Folkerepublik og om opkrævning af denne told på import registreret i henhold til forordning (EF) nr. 703/96 (2), særlig artikel 3,
         under henvisning til Kommissionens forordning (EF) nr. 88/97 af 20. januar 1997 om bevilling til fritagelse af importen af visse dele til cykler med oprindelse i Den Kinesiske Folkerepublik fra den ved Rådets forordning (EF) nr. 71/97 fastsatte udvidelse af den antidumpingtold, der indførtes ved forordning (EØF) nr. 2474/93 (3), særlig artikel 4-7,
         under henvisning til Kommissionens gennemførelsesforordning (EU) 2019/1379 af 28. august 2019 om indførelse af en endelig antidumpingtold på importen af cykler med oprindelse i Folkerepublikken Kina, udvidet til også at omfatte importen af cykler afsendt fra Indonesien, Malaysia, Sri Lanka, Tunesien, Cambodja, Pakistan og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i forordning (EU) 2016/1036 (4)
         
         efter at have underrettet medlemsstaterne, og
         ud fra følgende betragtninger:
         
                     (1)
                  
                  
                     Der gælder en antidumpingtold på importen til Unionen af visse væsentlige dele til cykler med oprindelse i Folkerepublikken Kina (»Kina«) som følge af den ved forordning (EF) nr. 71/97 fastsatte udvidelse af antidumpingtolden på importen af cykler med oprindelse i Kina.
                  
               
                     (2)
                  
                  
                     I henhold til artikel 3 i forordning (EF) nr. 71/97 er Kommissionen beføjet til at vedtage de nødvendige foranstaltninger til at udstede bevilling til fritagelse for så vidt angår importen af væsentlige dele til cykler, hvis anvendelse ikke indebærer en omgåelse af antidumpingtolden.
                  
               
                     (3)
                  
                  
                     Disse gennemførelsesforanstaltninger fremgår af forordning (EF) nr. 88/97, der fastsætter den specifikke fritagelsesordning.
                  
               
                     (4)
                  
                  
                     Kommissionen har på dette grundlag fritaget en række cykelsamlingsvirksomheder fra den udvidede told.
                  
               
                     (5)
                  
                  
                     Kommissionen har i henhold til artikel 16, stk. 2, i forordning (EF) nr. 88/97 offentliggjort ajourførte lister (5) over fritagne parter i Den Europæiske Unions Tidende.
                  
               
                     (6)
                  
                  
                     Kommissionens seneste gennemførelsesafgørelse (EU) 2020/588 (6), der vedrører fritagelser i henhold til forordning (EF) nr. 88/97, blev vedtaget den 22. april 2020.
                  
               
                     (7)
                  
                  
                     Definitionerne i artikel 1 i forordning (EF) nr. 88/97 finder anvendelse med henblik på denne afgørelse.
                  
               
                     (8)
                  
                  
                     Den 19. december 2016 modtog Kommissionen fra den nederlandske virksomhed VanMoof B.V. (»VanMoof«) en anmodning om fritagelse med de nødvendige oplysninger for at kunne fastslå, om denne kunne antages til behandling i henhold artikel 4, stk. 1, i forordning (EF) nr. 88/97.
                  
               
                     (9)
                  
                  
                     I henhold til artikel 5, stk. 1, i forordning (EF) nr. 88/97 blev betalingen af den udvidede told for så vidt angår enhver import af væsentlige dele til cykler, som VanMoof har angivet til fri omsætning, suspenderet fra den dag, Kommissionen modtog anmodningen om fritagelse.
                  
               
                     (10)
                  
                  
                     VanMoof blev tildelt Taric-tillægskode C202 med henblik på identifikation af importen af væsentlige dele til cykler, som var angivet til fri omsætning og omfattet af den suspenderede betaling af den udvidede told.
                  
               
                     (11)
                  
                  
                     Efterfølgende meddelte VanMoof Kommissionen, at virksomhedens registreringssystem blev tilpasset og forbedret for at påvise overholdelse af kravene i artikel 6 i forordning (EF) nr. 88/97, og virksomheden anmodede derfor om tilladelse til at ændre datoen for ansøgningen om fritagelse fra den 19. december 2016 til den 1. januar 2018.
                  
               
                     (12)
                  
                  
                     Suspensionen af betalingen af den udvidede told bør derfor ophæves for perioden før 1. januar 2018. Den udvidede told bør opkræves fra datoen for modtagelsen af VanMoofs anmodning om fritagelse, nemlig den dato, hvor suspensionen fik virkning, dvs. fra den 19. december 2016 til den 31. december 2017. Følgelig blev den nye dato for suspension af den udvidede told ændret til den 1. januar 2018, indtil der bliver truffet afgørelse om, hvorvidt anmodningen om fritagelse er begrundet.
                  
               
                     (13)
                  
                  
                     Kommissionen har afsluttet sin undersøgelse af, om VanMoofs fritagelsesanmodning er begrundet.
                  
               
                     (14)
                  
                  
                     I forbindelse med undersøgelsen fastslog Kommissionen, at værdien af delene med oprindelse i Kina udgjorde mindre end 60 % af den samlede værdi af delene til alle de cykler, der var samlet af VanMoof. Dette var også tilfældet for størstedelen af de andre cykler, der var samlet af VanMoof.
                  
               
                     (15)
                  
                  
                     Kommissionen konkluderede derfor, at samleprocesserne hos VanMoof falder uden for anvendelsesområdet for artikel 13, stk. 2, i forordning (EU) 2016/1036. Af ovennævnte grund og i overensstemmelse med artikel 7, stk. 1, i forordning (EF) nr. 88/97 opfylder VanMoof betingelserne for fritagelse for den udvidede told.
                  
               
                     (16)
                  
                  
                     I overensstemmelse med artikel 7, stk. 2, i forordning (EF) nr. 88/97 bør fritagelserne have virkning fra den dato, hvor suspensionen af den udvidede told fik virkning, dvs. den 1. januar 2018. Toldskylden for den udvidede told fra den part, der anmodede om fritagelse, bør derfor anses for at være ophørt fra samme dato.
                  
               
                     (17)
                  
                  
                     Kommissionen meddelte VanMoof sine konklusioner om, hvorvidt fritagelsesanmodningen var begrundet, og gav VanMoof mulighed for at fremsætte bemærkninger. Der blev ikke modtaget bemærkninger hertil.
                  
               
                     (18)
                  
                  
                     Eftersom fritagelsen kun gælder for den part, der specifikt henvises til i tabellen nedenfor, bør den fritagne part straks underrette Kommissionen (7) om enhver ændring i disse oplysninger (f.eks. en ændring af navn, virksomhedsform eller adresse eller oprettelsen af nye samleenheder eller -samleprocesser). I sådanne tilfælde bør VanMoof meddele alle relevante oplysninger, især om enhver ændring i de af virksomhedens aktiviteter, der er forbundet med samleprocesser. Kommissionen vil, hvor det er hensigtsmæssigt, ajourføre henvisningerne
                     
                                 Taric-tillægskode
                              
                              
                                 Navn
                              
                              
                                 Adresse
                              
                           
                                 C202
                              
                              
                                 VanMoof B.V.
                              
                              
                                 Mauritskade 55
                                 NL-1092 AD Amsterdam, Nederlandene
                              
                           
               VEDTAGET DENNE AFGØRELSE:
         
            Artikel 1
            Den part, der er opført i tabellen i denne artikel, fritages for den udvidelse, der blev indført ved forordning (EF) nr. 71/97, af den ved Rådets forordning (EØF) nr. 2474/93 (8) indførte endelige antidumpingtold på importen af cykler med oprindelse i Folkerepublikken Kina til også at omfatte importen af visse dele til cykler fra Folkerepublikken Kina.
            I henhold til artikel 7, stk. 2, i forordning (EF) nr. 88/97 får fritagelsen virkning fra datoen i tabelkolonnen »Med virkning fra«.
            Fritagelsen gælder kun for den part, der henvises specifikt til i tabellen i denne artikel.
            Den fritagne part underretter straks Kommissionen om enhver ændring i virksomhedens navn og adresse og meddeler alle relevante oplysninger, især om enhver ændring i partens aktiviteter, der er forbundet med samleprocesser, og som vedrører betingelserne for fritagelsen.
            
               Fritaget part
            
            
                        Taric-tillægskode
                     
                     
                        Navn
                     
                     
                        Adresse
                     
                     
                        Med virkning fra
                     
                  
                        C202
                     
                     
                        VanMoof B.V.
                     
                     
                        Mauritskade 55
                        NL-1092 AD Amsterdam, Nederlandene
                     
                     
                        1.1.2018
                     
                  
         
            Artikel 2
            Suspensionen af betalingen af den udvidede antidumpingtold i henhold til artikel 5 i forordning (EF) nr. 88/97 ophæves hermed for den part, som er opført i tabellen i artikel 1.
            Den udvidede told bør opkræves fra den 19. december 2016 til den 31. december 2017.
         
         
            Artikel 3
            Denne afgørelse er rettet til medlemsstaterne og til den part, der er opført i artikel 1, og offentliggøres i Den Europæiske Unions Tidende.
         
         
            Udfærdiget i Bruxelles, den 18. maj 2020.
            
               
                  På Kommissionens vegne
               
               Phil HOGAN
               
                  Medlem af Kommissionen
               
            
         
         
            (1)  EUT L 176 af 30.6.2016, s. 21.
         
            (2)  EFT L 16 af 18.1.1997, s. 55.
         
            (3)  EFT L 17 af 21.1.1997, s. 17.
         
            (4)  EUT L 225 af 29.8.2019, s. 1.
         
            (5)  EFT C 45 af 13.2.1997, s. 3, EFT C 112 af 10.4.1997, s. 9, EFT C 220 af 19.7.1997, s. 6, EFT L 193 af 22.7.1997, s. 32, EFT L 334 af 5.12.1997, s. 37, EFT C 378 af 13.12.1997, s. 2, EFT C 217 af 11.7.1998, s. 9, EFT C 37 af 11.2.1999, s. 3, EFT C 186 af 2.7.1999, s. 6, EFT C 216 af 28.7.2000, s. 8, EFT C 170 af 14.6.2001, s. 5, EFT C 103 af 30.4.2002, s. 2, EUT C 35 af 14.2.2003, s. 3, EUT C 43 af 22.2.2003, s. 5, EUT C 54 af 2.3.2004, s. 2, EUT L 343 af 19.11.2004, s. 23, EUT C 299 af 4.12.2004, s. 4, EUT L 17 af 21.1.2006, s. 16, EUT L 313 af 14.11.2006, s. 5, EUT L 81 af 20.3.2008, s. 73, EUT C 310 af 5.12.2008, s. 19, EUT L 19 af 23.1.2009, s. 62, EUT L 314 af 1.12.2009, s. 106, EUT L 136 af 24.5.2011, s. 99, EUT L 343 af 23.12.2011, s. 86, EUT L 119 af 23.4.2014, s. 67, EUT L 132 af 29.5.2015, s. 32, EUT L 331 af 17.12.2015, s. 30, EUT L 47 af 24.2.2017, s. 13, EUT L 79 af 22.3.2018, s. 31., EUT L 171 af 26.6.2019, s. 117 og EUT L 138 af 30.4.2020, s. 8.
         
            (6)  Kommissionens gennemførelsesafgørelse (EU) 2020/588 af 22. april 2020 om fritagelser for den udvidede antidumpingtold på visse dele til cykler med oprindelse i Folkerepublikken Kina i henhold til forordning (EF) nr. 88/97 (EUT L 138 af 30.4.2020, s. 8).
         
            (7)  Parten anbefales at anvende følgende e-mailadresse: TRADE-BICYCLE-PARTS@ec.europa.eu.
         
            (8)  Rådets forordning (EØF) nr. 2474/93 af 8. september 1993 om indførelse af en endelig antidumpingtold på importen til Fællesskabet af cykler med oprindelse i Den Kinesiske Folkerepublik og om endelig opkrævning af den midlertidige antidumpingtold (EFT L 228 af 9.9.1993, s. 1).